open-index/open-wikipedia-markdown huggingface dataset:
חוזק חומרים

[שמאל|ממוזער|240px|תמונה של דף בספרו של [גלילאו גליליי, "שיחות על שני מדעים חדשים", המראה ניסוי כפיפה]]
[שמאל|ממוזער|240px|הקשר בין [מאמץ (הנדסה)|מאמץ למעוות הנתון על ידי חוק הוק]]
**חוזק חומרים**, הוא ענף בהנדסה בכלל ובמכניקה שימושית בפרט, העוסק בהתנהגות של גופים בהשפעת עומס חיצוני, בהתנגדות הפנימית של הגוף התלויה בחומר ובמעוות כתוצאה מהעומס. 

ידיעת תכונות החומר וניתוח הכוחות הפועלים על הגוף הם הבסיס להנדסת בניין ולתכנון חלקי מכונות, שלא יהרסו, לא יתעוותו באופן שלא יוכלו לתפקד, זאת תחת אילוצים כמו מחיר נמוך או משקל מינימלי. חוזק החומרים משתמש מצד אחד בשיטות מתמטיות ובעקרונות המכניקה והסטטיקה ומצד שני בניסויים מדעיים ובמבחנים מעשיים המגדירים את תכונות החומר והמגדירים קבועים נסיוניים שונים המופיעים בנוסחאות.

## כוחות פנימיים
חקירת הכוחות הפנימיים בגוף העומד בעומס חיצוני נקראת אנליזה של גוף חופשי. קביעת החלוקה וקביעת העוצמה של הכוחות הפנימיים בגוף נקראת אנליזת מאמצים. אנליזת מאמצים עוסקת במאמצים ובמעוותים. כוחות התגובה הפנימיים בגוף נובעים מהשיעור ומהאופי של הכוחות הפועלים על הגוף, מצורת הגוף ומתכונות החומר. בגוף עשויים להתפתח:
* מאמצים ומעוותים של מתיחה או של לחיצה המאריכים או מקצרים את אורך הגוף. 
* מאמצים ומעוותים של גזירה או של פיתול הגורמים להחלקה בין חלקי הגוף או למעוות זוויתי. 
* מאמץ ומעוות של כפיפה הנוצרים כאשר מומנט כפיפה או זוג כוחות הפועל על הגוף משנים את העקמומיות שלו.

## אנליזה
האנליזה בחוזק חומרים נותנת את מאמצי ההתנגדות של החומר למתיחה, לחיצה, גזירה, פיתול וכפיפה. האנליזה של חוזק החומרים בוחנת את ההתאמה של מבנה או של חלק מכונה לחוזק ולקשיחות הדרושים ממנו. חוזק חומרים הוא הענף בהנדסה העוסק במעוות של הגוף כאשר פועלים עליו כוחות. חוזק חומרים אינו עוסק בשינוי המקום של הגוף ולא בתזוזה שלו בהשפעת הכוחות. ההבנה בחוזק חומרים מאפשרת למהנדס להעריך ולקבוע את הכוחות שניתן להפעיל בבטחה על מבנה או על חלק מכונה. מצד שני, ההבנה בחוזק חומרים מאפשרת למהנדס לבחור חומר מתאים לחלק המבנה או לחלק המכונה ולהתאים את המידות הדרושות כדי שיוכל לשאת בבטחה, אבל גם ביעילות ובאופן כלכלי, את העומס הפועל עליו. חוזק חומרים עוסק במאמצים, מעוותים, חוזק, הקשר בין מאמצים לבין מעוותים ובמונחי תכנון כמו מאמצים מותרים, תזוזות מותרות ומקדמי ביטחון.

## היסטוריה
לאונרדו דה וינצ'י היה ככל הנראה הראשון שעסק בבעיות של חוזק חומרים וכתב על מחקריו בנושא ביומניו. גלילאו גליליי, שהיה מודע לעבודות של דה וינצ'י בתחום, היה ככל הנראה אבי חוזק החומרים המודרני כאשר ביצע במאה ה-17 מחקרים מקיפים בתחום חוזק החומרים ושילב ניסויים עם תאוריות ושיטות חישוב. הגישה החישובית ניסויית הייתה חלק מהמהפכה המדעית שהתרחשה במאה ה-17. גלילאו כתב בהיותו בגיל 75 ספר בשם "שיחות על שני מדעים", ובו כתב על שני המדעים החדשים הידועים כיום כחוזק חומרים, מכניקה של גופים ודינמיקה.

## ראו גם
* מאמץ (הנדסה)
* סטטיקה
* מאמץ מתיחה, מאמץ לחיצה, מאמץ גזירה, מאמץ פיתול, מאמץ כפיפה
* תכונות חומרים

## לקריאה נוספת

* י. אלפרוביץ`, **תורת החוזק והאלסטיות**, הוצאת ספרים אורט ישראל, מהדורה ד' 1998

## קישורים חיצוניים

* חוזק חומרים באתר עמלנט.
* חוזק חומרים באנציקלופדיית קולומביה ברשת, מהדורה שישית , באנגלית.
* חוזק חומרים באנציקלופדיית דוט קום ברשת, באנגלית.
* חוזק חומרים, אינפופליז ברשת, באנגלית.
* גלילאו והמהפכה המדעית, אתר סנונית.
* מילון למונחי חוזק חומרים (1968), באתר האקדמיה ללשון העברית
* 
* 

קטגוריה:הנדסה אזרחית
קטגוריה:הנדסת חומרים
קטגוריה:הנדסת מכונות
קטגוריה:סטטיקה
רוברט שו (מנצח)

**רוברט שו** (באנגלית: **Robert Shaw**; 30 באפריל 1916, רד בלאף, קליפורניה – 25 בינואר 1999, ניו הייבן, קונטיקט) היה מנצח, שהתפרסם בעיקר בעבודתו עם המקהלה הנושאת את שמו ועם התזמורת הסימפונית של אטלנטה.

## קריירה
בשנת 1941 ייסד את **המקהלה הקולגיאלית**, קבוצה שנודעה בשעתה באינטגרציה הבין-גזעית שאפיינה אותה. הקבוצה ביצעה את הסימפוניה התשיעית של בטהובן עם התזמורת הסימפונית של רשות השידור הלאומית בניצוח ארטורו טוסקניני, שאמר על שו, "זה המאסטרו שחיפשתי כל הזמן".

בהמשך דרכו, בשנת 1949 ייסד את **מקהלת רוברט שו** - קבוצה שהקליטה תקליטים רבים וסיירה ב-30 ארצות, במסעות שמימן משרד החוץ האמריקאי. שו התמנה למנהל מוזיקלי של תזמורת סן דייגו בשנת 1953 וכיהן במשרה זו ארבע שנים. רק אחרי תקופת עבודתו עם תזמורת סן דייגו חזר ללימודי הניצוח אצל גיאורג סל ושימש כעוזרו בתזמורת קליבלנד במשך אחת-עשרה עונות. משנת 1967 עד 1988 היה מנהל מוזיקלי ומנצח של התזמורת הסימפונית של אטלנטה. בשנת 1970 ייסד את המקהלה הסימפונית של אטלנטה.

אחרי 1988 המשיך לנצח על התזמורת וללמד בסדרת פסטיבלי קיץ וסדנאות בנות שבוע בקרנגי הול, למנצחי מקהלות וזמרים. 

במהלך הקריירה הארוכה שלו היסב שו את תשומת הלב למוזיקה מקהלתית והיה לדיקן מנצחי המקהלות האמריקאים. בתפקידו זה חנך מספר רב של מנצחים צעירים, כמו מרגרט היליס ואצל מהשראתו לאלפי זמרים, שאיתם עבד ברחבי ארצות הברית.

שו קיבל 16 פרסי גראמי ובשנת 1991 ניתן לו פרס מרכז קנדי.

## קישורים חיצוניים

* 

קטגוריה:אמריקאים ילידי קליפורניה
קטגוריה:מנצחים אמריקאים
קטגוריה:מנצחי מקהלות
קטגוריה:זוכי פרס גראמי
קטגוריה:זוכי מלגת גוגנהיים
קטגוריה:אישים שהונצחו בשדרת הכוכבים של הוליווד: מוזיקה
קטגוריה:זוכי פרס מרכז קנדי
קטגוריה:אמריקאים שנולדו ב-1916
קטגוריה:אמריקאים שנפטרו ב-1999
קטגוריה:זוכי המדליה הלאומית לאמנויות
גשר ריאלטו

שמאל|ממוזער|250px|מראה מעל הגשר
ממוזער|250px|הגשר בלילה
**גשר ריאלטו** (באיטלקית: **Ponte di Rialto**), הוא אחד מארבעת הגשרים, יחד עם גשר האקדמיה, גשר היחפנים (Ponte degli Scalzi) וגשר החוקה (של האדריכל הספרדי סנטיאגו קלטרווה), שבעזרתם ניתן לחצות את התעלה הגדולה בוונציה (Canal Grande) מן הגדה האחת לאחרת. גשר ריאלטו נבנה במקום הצר ביותר בתעלה. אזור הגשר הוא המרכז המסחרי של העיר ונציה. הגשר נחשב לבטוח ביותר, אתר תיירותי, ומפורסם בתור פנינה אדריכלית.

## תולדות הגשר
שמאל|ממוזער|250px|הגשר נפתח בזמנו לצדדים על מנת לאפשר מעבר אוניות galera
המעבר הראשון מעל התעלה הגדולה (Canale Grande) היה גשר של סירות שנבנה בשנת 1181 בסמוך לרובע הריאלטו. הוא נבנה על ידי ניקול ברטיירי (Nicol Barattier). הגשר כונה בשם גשר המטבע (Ponte della Moneta), משום שהמטבעה של הממשל, ה(Zecca), הייתה בכניסה המזרחית לגשר - באי ריאלטו. עליית חשיבותו של השוק באי ריאלטו, שבו היה גם הנמל של ונציה, הגדילה את חשיבותו של הגשר הנייד מעל התעלה, שהוביל אנשים וסחורות למרכז העיר, לאי סן מרקו. בשנת 1250 הונח מעל התעלה הגדולה גשר של עץ. המבנה היה מורכב משני משטחי עץ שהיו מונחים בשיפוע עד למרכז הגשר, כמתכונת הגשר הנוכחי. הגשר נבנה כך כדי לאפשר מעבר של ספינות מלחמה מסוג גלרה (GALERA). גשר העץ היה ניתן להזזה כאשר רצו לאפשר מעבר ספינות בתעלה, כולל ספינת המלחמה, רחבת הסיפון עם התורן המוגבה יחסית. במאה ה-15 נבנו על הגשר שתי שורות של חנויות, כאשר שכר הדירה שהתקבל מהחנויות שימש למימון התחזוקה של הגשר, שהיה חיוני ויקר, כל עוד היה מעץ. שריפות חיסלו חלקים של הגשר. בשנת 1591 בנה האדריכל אנטוניו דה פונטה (Antonio da Ponte) את הגשר הנוכחי, כאשר קשת בודדת מאבן מחזיקה את הגשר במלואו.

## תיאור הגשר
הגשר מקורה וכולל שלושה מסלולים, שבהם עולים במדרגות נמוכות עד לשיא וממנו יורדים שוב במדרגות נמוכות. שני מסלולים הם לאורך המעקים החיצוניים של הגשר. המסלול האמצעי עובר בין שתי שורות של חנויות. בחנויות מוצרים המיועדים לתיירים: יהלומים ואבני חן, פריטי לבוש ומוצרים מזכוכית מוראנו. אורכו של הגשר הוא 25 מטר והמרחק האופקי בין שתי הגדות 20 מטר.


Rialto2005Ven.jpg|קיץ 2005, שימו לב לצופים במעקה הגשר
Rialto.jpg|בין הגדה לבין הגשר. הכלונסאות מעץ משמשות לקשירת הגונדולות
RialtoBridgeAtNight.jpg|מראה מקרוב בלילה של המעקה והמרכז המקורה
RIALTO FROM A DISTANCE.גשר ריאלטו ממרחק מה.jpg|הגשר והתעלה הגדולה, מצולם ממרחק מה.
GRAND CANAL VENICE FROM RIALTO.התעלה הגדולה ונציה מגשר ריאלטו.jpg|התעלה הגדולה עמוסה בגונדולות, סירות ומסעדות רבות לגדותיה. התמונה צולמה מגשר ריאלטו.


**תמונה רחבה של גשר הריאלטו** - יסודות הגשר הם המוצקים ביותר בעיר.
מרכז|680px|

## קישורים חיצוניים

* 
* 

## הערות שוליים

ריאלטו
יוסי סדבון

**יוסי סדבון** (נולד ב-22 בנובמבר 1952) הוא ניצב בדימוס, אשר שירת במשטרת ישראל עד לשנת 2005.

## ביוגרפיה
סדבון נולד בהוד השרון ולמד בתיכון בכפר סבא. הוא התגייס לצה"ל בשנת 1971 ושירת כלוחם בסיירת שקד ובסיירת רימון. בהמשך השלים קורס קצינים ונשלח כקצין צעיר למשמר הגבול, שם שירת 13 שנה. בתום שירותו במשמר הגבול עבר ב-1985 למשטרת ישראל. שירת בתפקידים הבאים: מפקד תחנת בת ים, סגן מפקד היחידה המרכזית של מחוז תל אביב, סגן מפקד בית הספר הארצי לשוטרים, מפקד מרחב דן.

ב-1993 עבר למטה הארצי לכהן כיועץ המשפטי של משטרת ישראל, ובמסגרת תפקידו ייצג את המשטרה בשתי ועדות חקירה ממלכתיות: הוועדה לחקירת הטבח במערת המכפלה וועדת שמגר (רצח רבין). בהמשך הקריירה שימש סגן מפקד מחוז תל אביב, מפקד מחוז ש"י, וראש אגף חקירות. בסוף דצמבר 2000 מונה למפקד מחוז תל אביב, והוא שימש בתפקיד במהלך האינתיפאדה השנייה ועד אוגוסט 2004.

פרש בגיל 52 מהמשטרה בדרגת ניצב, לאחר שהפסיד למשה קראדי בהתמודדות על תפקיד מפכ"ל המשטרה.

לסדבון תואר ראשון ושני במשפטים, כיהן כסגן נשיא מכללת רמת גן בין השנים 2006–2017 וכחבר הוועד המנהל של עמותת "עתיד בטוח".

ב-20 בנובמבר 2017 הציג סדבון את מועמדותו לראשות העיר כפר סבא בבחירות לרשויות המקומיות באוקטובר 2018. הוא זכה לקרוב ל-20% מהקולות ועלה לסיבוב השני מול רפי סער, שקיבל מעל 27% מהקולות. בסיבוב השני ניצח סער. סדבון נבחר למועצת העיר וסיעתו קיבלה שלושה מנדטים. ושימש כיו"ר האופוזיציה העירונית. בבחירות 2024 פרש ממועצת העיר וכתוצאה מכך לא התמודד בבחירות והודיע על תמיכתו בהדר לביא לראשות העיר.

נשוי ואב לארבעה, מתגורר בכפר סבא.

## קישורים חיצוניים
* 

## הערות שוליים

קטגוריה:בוגרי תיכון כצנלסון
קטגוריה:בוגרי אוניברסיטת בר-אילן
קטגוריה:לוחמי סיירת שקד
קטגוריה:ניצבי משטרת ישראל
קטגוריה:ראשי אגף החקירות והמודיעין
קטגוריה:מפקדי מחוז תל אביב במשטרת ישראל
קטגוריה:מפקדי מחוז ש"י במשטרת ישראל
קטגוריה:שוטרי משמר הגבול
קטגוריה:חברי מועצת העיר כפר סבא
קטגוריה:מתמודדים בבחירות לרשויות המקומיות בישראל
קטגוריה:ישראלים שנולדו ב-1952
קים סטנלי רובינסון

**קים סטנלי רובינסון** (באנגלית: **Kim Stanley Robinson**; נולד ב-23 במרץ 1952) הוא סופר מדע בדיוני אמריקאי, הידוע בשל הטרילוגיה זוכת הפרסים "מאדים" שכתב. הוא זכה לשבחים בידי מבקרים וקוראים מראשית הקריירה שלו, ונחשב אחד מסופרי המדע הבדיוני החיים הטובים ביותר.

עבודתו עוסקת ברעיונות אקולוגיים וסוציולוגיים, ורבים מהרומנים שכתב הם תוצאה של התעניינותו המדעית האישית, כמו 15 השנים של מחקר והתעניינות אישית במאדים שיצרו את יצירתו המפורסמת ביותר. הוא התקבל, בגלל התעניינותו במאדים, כחבר ב"אגודת מאדים". יצירתו של רובינסון הוכתרה על ידי מבקרים כ"מדע בדיוני ספרותי".

## ביוגרפיה
קים סטנלי רובינסון נולד בעיר ווקיגן שבאילינוי, אבל גדל בדרום קליפורניה. ב-1974 סיים לימודי תואר ראשון בספרות (אוניברסיטת קליפורניה בסן דייגו), וב-1975 סיים לימודי תואר שני באנגלית באוניברסיטת בוסטון. דוקטור לפילוסופיה באנגלית הוא קיבל מאוניברסיטת קליפורניה בסן דייגו ב-1982. התזה שלו, על הרומנים של פיליפ ק. דיק, פורסמה ב-1984.

רובינסון הוא מטפס הרים, מה שהשפיע על אחדות מיצירותיו, בעיקר "אנטארקטיקה", טרילוגיית "מאדים" ו"ארבעים סימנים של גשם". ב-1982 הוא נשא את ליסה האולנד נוול, כימאית. יש להם שני בנים. רובינסון חי בקליפורניה, בוושינגטון ובשווייץ (בשנות ה-80). כיום הוא חי בדייוויס, קליפורניה.

## שנות האורז והמלח
הספר "שנות האורז והמלח"  משנת 2002 הוא היסטוריה חלופית מאת סופר המדע בדיוני קים סטנלי רובינסון . הספר חוקר את השאלה איך הייתה נראית ההיסטוריה האנושית אילו מגפת הדבר השחור שחיסלה שליש מאוכלוסיית אירופה הייתה מחסלת 99% מאוכלוסייתה.

### מבנה הספר
הספר מחולק לעשרה פרקים המכסים מאות רבות של שנים. הפרק הראשון מתחיל בצבאו של הכובש המוסלמי טימור והוא מסתיים במאה ה-21 ובאירופה המאוכלסת מחדש על ידי חלוצים מוסלמים.

עמים ילידים של שתי יבשות אמריקה (אינדיאנים) כורתים ברית כדי לעמוד בפני פולשים סינים ומוסלמים ובעלי בריתם.

### התימה המרכזית של הספר
החוט המקשר בין פרקי הספר שואב מהרעיון של גלגול נשמות ותיקון לפי המסורת הבודהיסטית. שתי הדמויות המרכזיות בספר מחוברות ביניהן בגלגולים השונים וכל פעם הקורא יכול לזהות אותן לפי האות הראשונה של שמן.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:סופרי מדע בדיוני אמריקאים
קטגוריה:סופרים ויוצרים זוכי פרס נבולה
קטגוריה:סופרים ויוצרים זוכי פרס הוגו
קטגוריה:בוגרי אוניברסיטת בוסטון
קטגוריה:בוגרי אוניברסיטת קליפורניה בסן דייגו
קטגוריה:אמריקאים שנולדו ב-1952
מחוזות קטר

**מחוזות קטר** הם המחוזות האדמיניסטרטיביים (בלדייה) המרכיבים את קטר, אמירות מזרח תיכונית השוכנת לחופי המפרץ הפרסי. המדינה מחולקת ל-8 מחוזות, 87 אזורים ותת-גושים.

עד שנת 2004 המדינה הייתה מחולקת ל-10 מחוזות. החלטה מספר 13 שינתה את מספר המחוזות ל-7. על פי ההחלטה הוקם מחוז חדש, א-דעאין, מחלקים ממחוז אום סלאל וממחוז ח'ור. עוד קבעה ההחלטה כי מחוז אל-ע'וויירייה יאוחד לתוך מחוז אל-ח'ור ואל-ג'ומלייה יאוחד לתוך א-ריאן וכי מחוז ג'ריאן אל-באטנה יפוצל בין מחוז א-ריאן למחוז אל-וכרה.

בשנת 2015 פוצל מחוז א-ריאן למחוז אחד הנושא את אותו השם ולמחוז א-שחנייה.

## חלוקה נוכחית
170px|ימין|מפת מחוזות קטר אחרי 2015

## חלוקה קודמת

## קישורים חיצוניים

* נתוני אוכלוסין, 2020

*
מחוזות
קטגוריה:רמת החלוקה המנהלית הראשונה לפי מדינה
שרידאנס

**שרידאנ'ס** (באנגלית: **Sheridan's**) הוא ליקר מתוצרת Tomas Sheridan & Sons שבדבלין, אירלנד.

הבקבוק מורכב משני חלקים נפרדים, המותכים זה לזה כאשר זכוכית מפרידה בין החלקים, האחד מכיל ליקר קפה בטעם ויסקי והאחר מכיל ליקר שמנת-וניל. בגלל צורתו המיוחדת מבוקבק כל בקבוק בנפרד באופן ידני

פקק הבקבוק מעוצב כך שבכל מזיגה תימזג כמות גדולה יותר של הליקר הכהה הכבד יותר וכמות קטנה של הליקר הלבן שבזכות משקל סגולי נמוך יותר יצוף בכוס מעל הליקר הכהה. מה שיוצר משקה בעל שתי שכבות בצבעים שונים ובטעמים שונים בכוס אחת. מומלץ לשתות נקי עם קוביית קרח.

שרידנס מיוצר בדבלין, אירלנד משנת 1994 וכבר עם הצגתו לשוק נחל הצלחה.

## קישורים חיצוניים

* תיאור באתר Alternative Whisky Academy 

קטגוריה:ליקרים בטעם קפה
קטגוריה:ליקר שמנת
לקסיקון (בלשנות)

בבלשנות ובמדעים הקוגניטיביים של השפה, **לקסיקון** הוא מעין רשימה מנטלית במוחו של הדובר, הכוללת את כל המילים שהדובר מכיר, בשפות בהן הוא מדבר. ברשימה מקודד כל המידע הרלוונטי לגבי אותה מילה (כגון: איך הוגים אותה, מה המשמעויות שלה, והאם היא שם עצם או פועל). הלקסיקון הוא אחד המנגנונים של השפה, והוא מקיים ממשק עם מנגנונים אחרים כגון מנגנוני הסמנטיקה והתחביר.

## ראו גם
* אוצר מילים
## קישורים חיצוניים

* לקסיקון לעברית של מרכז הידע לתקשוב השפה העברית

קטגוריה:בלשנות
מהמאדו דיארה

**מהמאדו דיארה** (בצרפתית: **Mahamadou Diarra**; נולד ב-18 במאי 1981 בבמאקו שבמאלי) הוא כדורגלן עבר מאלי ששיחק בעמדת הקשר האחורי.

## ילדותו
דיארה נולד במאלי, מהמדינות העניות בעולם ב-18 במאי 1981 בעיר הבירה במאקו. את הכדורגל הוא גילה ברחובות מאלי כששיחק עם חבריו, עד אשר אחד מהם הציע לו להבחן באקדמיה של סאליף קייטה, שנחשב למועדון האפריקאי הטוב ביותר בשנות השבעים. דיארה התקבל ובגיל 12 החל לשחק באקדמיה, שם למד, בנוסף לאימוני הכדורגל, גם מקצועות כמו חשבון ואנגלית, ובכך ניצל מחיי העוני.

## קריירה
בגיל 15 הגיע דיארה לנבחרת מאלי לנערים, שם הבריק באחת התחרויות, ובגיל 16 עזר לסאליף קייטה להעפיל לליגה הראשונה.

דיארה החל את הקריירה האירופית שלו בגיל 17 בקבוצת אופי כרתים היוונית, וכעבור שנה עבר לקבוצה ההולנדית ויטסה ארנהיים. התקדמותו של דיארה הצעיר נקטעה בהולנד קלות; היה לו קשה להסתגל, עד אשר קומאן, מאמנה בעבר של ויסטה, אימן אותו אישית ועזר לו להשתפר.

לאחר שנתיים בהולנד עבר דיארה לאולימפיק ליון הצרפתית תמורת 4 מיליון אירו. בתקופתו בקבוצה (השנים 2002 עד 2006) עזר לקבוצה לזכות באליפות הליגה הצרפתית ארבע פעמים ואף להגיע שלוש פעמים עד לשלב רבע גמר גביע האלופות.

בקיץ 2006 דיארה נרכש על ידי המועדון הספרדי ריאל מדריד תמורת 26 מיליון אירו (זאת לאחר שמאמנו בליון, ז'ראר הויה, דרש סכום של 40 מיליון אירו והסכים להתפשר רק לאחר משא ומתן ארוך). דיארה הוצג ב-22 באוגוסט רשמית כשחקן ריאל מדריד וזכה לחולצה מספר 6, עליה ויתר השחקן הוותיק איבן הלגרה.

דיארה זכה עם ריאל מדריד בשתי אליפויות, אחת תחת פאביו קאפלו והשנייה תחת ברנד שוסטר. בעונתו השלישית במועדון נפצע בברכו והושבת עד סוף העונה.

ב-27 בינואר 2011 חתם דיארה בקבוצה הצרפתית מונקו שם שיחק עד תום העונה בה נשרה הקבוצה לליגת המשנה. ב-26 בפברואר 2012 חתם בפולהאם האנגלית שם שיחק עד תום עונת 2012/2013.

## קישורים חיצוניים

* דף השחקן באתר מועדון ריאל מדריד

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני OFI כרתים
קטגוריה:כדורגלני ויטסה ארנהם
קטגוריה:כדורגלני אולימפיק ליון
קטגוריה:כדורגלני ריאל מדריד
קטגוריה:כדורגלני מונקו
קטגוריה:כדורגלני פולהאם
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2002
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:ספורטאים זרים ביוון
קטגוריה:ספורטאים זרים בהולנד
קטגוריה:ספורטאים מאלים בצרפת
קטגוריה:ספורטאים מאלים בספרד
קטגוריה:ספורטאים זרים באנגליה
קטגוריה:מאלים שנולדו ב-1981
שחרזדה (כתב עת)

**שחרזדה** הוא כתב עת ישראלי מקוון לספרות, תרבות ודעות, שעלה לראשונה לרשת בספטמבר 2006. כתב העת מארח שירה ופרוזה מקורית ומתורגמת, ביקורת חברתית וסקירות על אמנות בת זמננו מישראל והעולם. לכתב העת שישה מדורים קבועים.

בין הכותבים ניתן למצוא כותבים ותיקים וצעירים, כמו מאיה בז'רנו, דרור אלימלך, דורי טרופין, גילית חומסקי, יקיר בן משה, יחזקאל נפשי, יחזקאל רחמים, יסמין אבן ועוד.
העורכת הראשית והמוציאה לאור היא רקפת א. ידידיה. עורכים תורמים נוספים הם יואב איתמר וים המאירי, ועורכות לשעבר הן דפנה שחורי ורינה ענבר.

## קישורים חיצוניים
* 
* אלי אשד על שחרזדה - שלב חדש בתולדות הספרות היפה ברשת ?

קטגוריה:ישראל: כתבי עת ספרותיים
קטגוריה:כתבי עת מקוונים ישראליים
רקבן הבוץ

**רקבן הבוץ** (שם מדעי: *Eristalis tenax*) הוא זבוב ממשפחת הרחפניים. אורך גופו של הבוגר 10–12 מ"מ.

## מאפיינים
הבוגרים ניזונים מצוף, ונראים תכופות כשהם מרחפים מעל פרחים. התנהגות זאת מאפיינת גם את שאר משפחתם. רקבן הבוץ דומה לדבורה בצורתו. תופעה זו נקראת חקיינות, ומאפיינת, כמו סגנון מעופו, את שאר משפחתו.

זחלי רקבן הבוץ מתפתחים בבוץ, או במים עשירים בחומר אורגני. הזחלים אוספים את החומר האורגני (אצות, פטריות וחומר נרקב) בעזרת מסננת מיוחדת שיש להם בלוע. הם נושמים אוויר אטמוספירי באמצעות צינור נשימה טלסקופי (מתארך) וארוך עד מאוד. כשהזחלים בוגרים הם זוחלים לאזור יבש יותר בו הם מתגלמים. לעיתים הם נכנסים לבניינים בחיפושם אחר מקום יבש להתגלם בו. הגולם סגלגל בצורתו, אפור-חום בצבעו ואורכו 10 עד 12 מ"מ. צינור הנשימה הארוך נותר מחובר לגולם, ומעניק לו צורה הדומה לעכבר זעיר.

רקבן הבוץ אינו מעביר מחלות, כמספר מינים אחרים בסדרת הזבובאים, ואינו נחשב למזיק. בוגריו אף נחשבים למאביקים חשובים למדי של צמחים.

## קישורים חיצוניים

[ימין|ממוזער|200px|רקבני בוץ [הזדווגות|מזדווגים על גבי חיננית.]]

קטגוריה:טקסונים שתוארו בידי קארולוס לינאוס
קטגוריה:רחפניים
קטגוריה:פרוקי רגליים קוסמופוליטיים
קטגוריה:ארץ ישראל: זבובאים
קטגוריה:בעלי חיים שתוארו ב-1758
אנציקלופדיה מעיין

**אנציקלופדיה "מַעְיָן"** היא אנציקלופדיה לילדים ולנוער בעריכת ז. אריאל (שלמה זלמן אריאל) שיצאה לאור בישראל בהוצאת יוסף שרברק מאמצע שנות ה-50 ועד שנות ה-60 של המאה ה-20 במספר מהדורות. האנציקלופדיה הוקדשה לזכרה של בתו היחידה של המו"ל יוסף שרברק, ברוריה, שמתה ב-1934, בגיל 10 (בראש כל כרך נכתבה הקדשה לזכרה).

האנציקלופדיה הייתה מאוירת ומנוקדת, וכללה שלושה עשר כרכים בנושאים שונים - "טכניקה", "גדולי עולם", "גדולים בישראל", "מורשת אבות", "עולמנו", "האדם בתבל", "מעייני האמנות" ועוד. כל כרך כלל מאמרים בני מספר עמודים בנושא הכרך, שחולקו לפרקים. בסוף כל כרך ניתן תוכן עניינים, אך לא ניתן אינדקס לכרך או לאנציקלופדיה בכללותה.

כל כרך כלל למעלה מארבע מאות עמודים, רובם מאוירים. לאנציקלופדיה תרמו מספר כותבים קבועים, כיצחק ספיבק, דב כיטוב, שרגא פייבל קלעי ואהרן דובניקוב.

האנציקלופדיה נועדה לדור הצעיר, מתוך מגמה חינוכית ברורה. כך, למשל, קובעת ההקדמה "לקורא הצעיר", בכרך "גדולים בישראל" - "מגמת המחברים בספר זה היא להעשיר את אוצר ידיעותיך, הקורא הצעיר, וגם להבליט לנגד עיניך את אורח חייהם של גדולי הרוח בעמנו, את דרך חינוכם ואת שאיפתם אל האמת אשר בנפשם, שבה ראו מטרת חייהם. לא פעם ולא אחד מהם שבעו לעג וקלס בראשית צעדיהם, נכשלו ונתאכזבו, אבל הם התגברו על העלבונות וההתקלסות, והאמת שלהם עלתה ותהי לבאר מים חיים לעמם ולברכה לכל אדם".

בצד מאמרים בנושאים "רציניים" ו"חשובים" כקורות חיי פילוסופים או דמויות היסטוריות, ונושאים טכנולוגיים שונים, ניסתה האנציקלופדיה לכלול נושאים מושכים ומרתקים, שיעניינו את בני הנוער. כך, למשל, כלל הכרך "גדולים בישראל" מאמרים הנוגעים לדמויות בנות התקופה, כגון יצחק שדה וזאב ז'בוטינסקי, והכרך "טכניקה" כלל מאמרים בנוגע ל"רקטות ומטוסי דחף", "הפצצה האטומית וקורותיה", "הטלוויזיה" (כעשרים שנה לפני תחילת שידורי הטלוויזיה במדינת ישראל) ואף "אנשים מכונות" (רובוטים).

אנציקלופדיה מעיין זכתה להצלחה, ויצאה במספר רב של מהדורות במשך כעשר שנים. בשל השפה הבהירה בה היא כתובה, ומבחר איוריה, יש המשתמשים בה גם כיום.

## קישורים חיצוניים
* איתמר לוי, דף מידע מס' 119 (25 במאי 2011), באתר "חנות הספרים של איתמר"

קטגוריה:אנציקלופדיות בשפה העברית
קטגוריה:ספרי ילדים ונוער בעברית
קטגוריה:ספרי שנות ה-1950
קטגוריה:ספרי שנות ה-1960
קיסוס

**קיסוס** (שם מדעי: *Hedera*) הוא סוג צמח רב שנתי במשפחת הקיסוסיים, הכולל 15 מינים מטפסים בעזרת שורשי היאחזות הצומחים על גבעוליו או משתרעים על הקרקע כשטיח. 
## מאפיינים
לקיסוס שני שלבי צימוח. השלב הראשון הנמשך עד כעשר שנים, מתאפיין בכך שהצמח מצמיח שורשי היאחזות, העלים גזורים לאונות רחבות והוא אינו פורח. בשלב השני, עלי הקיסוס תמימים, בעלי צורת ביצה, חסר שורשי היאחזות והוא פורח ומניב פירות. לעיתים קרובות ניתן לראות את שני שלבי הצימוח על צמח אחד. הפריחה היא בדרך כלל בין ספטמבר לנובמבר, הפרחים הקטנים ערוכים בסוכך, צבעם ירוק בהיר, והם בעלי חמישה עלי כותרת, חמישה אבקנים ושחלה בת חמש מגורות. הפרחים מניבים צוף רב ומואבקים בדרך כלל על ידי זבובים. הפרי המבשיל באביב הוא ענבה שחורה שקוטרה כ-7 מ"מ ובה 5-3 זרעים. הצמח מאריך חיים עשרות שנים, וידוע על קיסוס בצרפת שגילו כבר למעלה מ-450 שנה.

כאשר הקיסוס מטפס בצמוד למצע, הוא פורס את עליו לסירוגין כדי שלא יכסו אחד על השני, והצמח יקבל יותר אור. כאשר מגיע הקיסוס לגובהו המרבי של המצע, הוא מתחיל לצמוח בצורת שיח רגיל.

המנגנון הגורם לקיסוס להיצמד למצעים מאונכים, פועל בעזרת האור והמגע. לקיסוס תכונה לצמוח בניגוד לכיוון ממנו בא האור, וכן שורשי ההיצמדות צומחים על הגבעול בצידו המוצל בלבד. גם המגע של הגבעול הצעיר במצע מזרז את הופעתם של שורשי ההיצמדות בצידו של המצע. לאחר זמן, עשויים שורשי ההיצמדות לחדור לתוך המצע ולהפוך לשורשים מזינים. תופעת הפוטוטרופיזם השלילי - צימוח הקיסוס הרחק מן האור, תוארה כבר על ידי צ'ארלס דרווין, ואילו מנגנון ההיאחזות בכללותו תואר על ידי מספר בוטנאים ישראלים.

תפוצתם של חמישה עשר מיני הסוג היא באזורים ממוזגים בעולם הישן, בחצי הכדור הצפוני כולל דרום,מרכז ומערב אירופה,צפון אפריקה,מרכז אסיה ודרומה. בישראל מצוי מין אחד - קיסוס החורש (*Hedera helix*). בתרבות מקובל לגדל זנים רבים של קיסוס לנוי; בעיקר מרבים להשתמש בזנים שעליהם מגוונים.

משמעות שמו המדעי של הצמח היא "מטפס". שמו העברי, המוזכר כבר במשנה (לעיתים קיסום), הוא תיעתוק שמו היווני.

ביוון היה הקיסוס מוקדש לאל דיוניסוס, יוחסו לו תכונות רפואיות, וגבעוליו נקלעו כזרים לראשי משוררים. עלי הקיסוס נחשבו כסמל לנאמנות והם ניתנו לזוגות בטקסי חתונתם. בעבר היו נוצרים מקשטים כנסיות בעלי קיסוס לכבוד חג המולד, אך מנהג זה נפסל על ידי הכנסייה. עלי קיסוס היו חלק מסמלן של משפחות אצולה באירופה והיום הם משמשים כקישוט בסמלה של ליגת הקיסוס.

## קישורים חיצוניים
* 

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:קיסוסיים
קטגוריה:צמחי חג המולד
טל בורשטיין

**טל בורשטיין** (נולד ב-19 בפברואר 1980) הוא כדורסלן עבר ישראלי ששיחק בעמדות הרכז, הקלע והסמול פורוורד בקבוצות בני הרצליה, מכבי תל אביב ובנבחרת ישראל. בורשטיין זכה עם מכבי תל אביב ב-3 גביעי אירופה, 10 אליפויות, וב-8 גביעי מדינה. גובהו 1.98 מטר.

## קריירה
לפני שהגיע למכבי שיחק בורשטיין בקבוצת הנוער של בני הרצליה ו-3 שנים בקבוצה הבוגרת. בורשטיין היה קפטן הנבחרת הצעירה עד גיל 20 ולאחר מכן גם קפטן נבחרת הבוגרים.

בורשטיין הגיע למכבי תל אביב בעונת , וקיבל את חולצה מספר 10 (חולצה שהייתה שייכת לעודד קטש לפניו). הוא החל את העונה על הספסל, אבל לקראת אמצע העונה הוא הפך לשחקן חמישייה קבוע.

בסוף עונת , לאחר 6 עונות במכבי רבו השמועות על כך שבורשטיין יעזוב את מכבי בסוף העונה, בעיקר דובר על מעבר לקבוצת ז'ירונה מספרד, אולם במשחק האחרון של העונה (משחק האליפות נגד הפועל ירושלים), נפצע דקות ספורות לפני הסיום. בעיתוני הרכילות סופר שהוא נתקע במאיר טפירו אך מריאיון עם טל בערוץ ניקלודיאון נובע כי מאיר טפירו לא נגע בו ("אני לא מאשים את מאיר, הוא אפילו לא נגע בי," סיפר טל בראיון). כתוצאה מהפציעה קרע את גיד אכילס, נותח למחרת והושבת מאימונים למשך כמה חודשים. למרות הפציעה, במהלך הקיץ בורשטיין חתם במכבי על חוזה ל-3 שנים נוספות. באחד הראיונות, אישר בורשטיין שאם לא היה נפצע הוא היה עוזב את מכבי. במהלך העונה שלאחר מכן, תחת הדרכתו של המאמן הקרואטי נבן ספאחיה, חזר בינואר בורשטיין למשחק פעיל. לאחר מספר משחקים ביורוליג ובליגה הישראלית (במהלכם היה בורשטיין בורג מרכזי), הבין כי הפציעה לא תאפשר לו לחזור ולשחק בתקופה הקרובה, והוא נאלץ לחזור לטיפולים פיזיותרפיים.

לקראת יורובאסקט 2007 הודיע טל כי אין בכוונתו לשחק במדי הנבחרת באותו קיץ, סוגיה שעוררה מחלוקת קשה בעקבות הצהרות רופא הנבחרת שהוא דווקא כשיר לשחק.

בורשטיין חזר לשחק בשורות מכבי באמצע עונת 2007/2008 וסיים איתה עונה נטולת תארים.

בטקס שנערך ב-28 בפברואר 2008 לציון 50 שנה להיווסדות המפעלים האירופאים בכדורסל קיבל בורשטיין אות הוקרה מטעם היורוליג כאחד מ-13 הסמלים הגדולים של מכבי תל אביב בכל הזמנים.

ב-8 באוקטובר 2009 חתם לעונה אחת בקבוצת פואנלברדה מספרד.
ב-15 ביוני 2010 חזר בורשטיין למכבי וחתם על חוזה לשלוש עונות בקבוצה. בעונת 2010/2011 זכה בורשטיין ביחד עם מכבי באליפות ובגביע המדינה. ב-1 בספטמבר 2011 מונה לקפטן מכבי תל אביב לאחר פרישת הקפטן הקודם דריק שארפ.

ב-27 באוגוסט 2012 הודיע בורשטיין על פרישתו מכדורסל מקצועני בעקבות פציעה בירך, קרע בלברום האצטבולרי. ב-28 באוגוסט, לפני פתיחת משחק מול נבחרת סרביה, ערכה עבורו נבחרת ישראל, שבמדיה שיחק 113 משחקים, טקס פרידה.

ב-30 ביוני 2017 מכבי תל אביב הודיעה על החתמתו של בורשטיין כעוזר מאמן שלישי של הקבוצה.

ב-3 ביולי 2018 הודיע על עזיבת מכבי תל אביב לטובת משפחתו.

## משפחה
נולד בתל אביב לצביקה בורשטין, מורה לנהיגה במקצועו, שנולד בגרמניה לאחר מלחמת העולם השנייה להורים ילידי פולין, ולאוגניה לבית שטיינר, ילידת צ'כוסלובקיה.

בורשטיין נשוי לדנה סגל, בתו של משה סגל שליווה אותו כפיזיותרפיסט בשנותיו בבני הרצליה, ואב לשתי בנות ובן, ומתגורר בהרצליה. לקראת הבחירות לרשויות המקומיות בשנת 2018 שובץ ברשימתו של ראש עיריית הרצליה משה פדלון.

## קישורים חיצוניים

* פרופיל השחקן, אתר המנהלת
* 
* 
* 
* 
* 
* 
* 

## הערות שוליים

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני מכבי תל אביב
קטגוריה:כדורסלני בני הרצליה
קטגוריה:כדורסלני פואנלברדה
קטגוריה:כדורסלנים ישראלים בספרד
קטגוריה:תל אביב-יפו: כדורסלנים
קטגוריה:בוגרי תיכון היובל (הרצליה)
קטגוריה:ישראלים שנולדו ב-1980
יהושע צייטלין

**יהושע צייטלין** (או צייטלס, צייטליש; כונה גם **השר מאוסטיה**; 1742 – א' באלול ה'תקפ"ב, 18 באוגוסט 1822) היה איש עסקים, נדבן ושתדלן יהודי.

## חייו
צייטלין, יליד שקלוב (מחוז מוהילב, היום בבלארוס), היה בצעירותו תלמידו של רבי אריה לייב גינצבורג בעל "שאגת אריה". הוא עשה חיל במסחר והתעשר. היה מקורב לנסיך פוטיומקין וכשכבשה האימפריה הרוסית את אזור מגוריו החל לספק סחורות לצבא הרוסי במלחמותיו עם טורקיה. הודות להצלחתו בסיפוק צורכי הצבא נתמנה ליועץ של חצר המלוכה.

עם מותו של פוטיומקין ב-1791 הקים לעצמו אחוזה בעיירה אוסטיה שבמחוז מוהילב, שם העסיק כ-900 איכרים. באחוזתו תמך בתלמידי חכמים משכילים, בהם ר' מנחם מנדל לפין מסטנוב ורבי ברוך שיק משקלוב, סיפק את כל צורכיהם ואפשר להם ללמוד בבית המדרש שהקים ולהשתמש בספרייתו העשירה. בשל השילוב בין עושרו והשכלתו הרבנית נשמעה דעתו של צייטלין בענייני הציבור היהודי בתחום המושב. הוא תמך במלחמותיו של הגר"א בתנועת החסידות, וסייע לרבי מנשה מאיליה לעמוד כנגד מתנגדיו שביקשו להחרים אותו. צייטלין חיבר הגהות על ספר מצוות קטן, שנדפסו בקאפוסט בשנת תק"ף-1820.

בתו, שרה, התחתנה עם אברהם בן ישראל פרץ , שהתנצר עם ילדיו; נכדו, גריגורי פרץ, היה מן הדקבריסטים - משתתפי מהפכת דצמבר 1825 נגד הצאר ניקולאי הראשון. נינו היה פרופסור ולדימיר פרץ, חבר האקדמיה הרוסית למדעים, חוקר ספרות רוסית ופולקלור רוסי. הוא נשפט והוגלה לסראטוב ב-1934, בימי הטרור הסטאליניסטי.

## קישורים חיצוניים
* 
* 

קטגוריה:האימפריה הרוסית: אישים
קטגוריה:אנשי עסקים יהודים בלארוסים
קטגוריה:רבנים בלארוסים
קטגוריה:יהודים רוסים
קטגוריה:רבנים רוסים
קטגוריה:ילידי 1742
קטגוריה:נפטרים ב-1822
קנן דואולו

[שמאל|ממוזער|250px|קנן דואלו ב[אירוויזיון 2007]]
**קנאן דואולו** (בטורקית: **Kenan Doğulu**; נולד ב-31 במאי 1974 באיסטנבול) הוא אחד מהמוזיקאים הפופולריים ורבי-ההשפעה בעשר השנים האחרונות של תעשיית מוזיקת הפופ הטורקית.

בקיץ 2006, דואולו הוציא את האלבום *Festival* (פסטיבל) ולהיט מספר אחת שלו "Çakkıdı" שהפך לאחד מהלהיטים הגדולים ב-2006. הוא מתכנן להוציא עוד אלבום שיכלול את השירים הכי פופולריים שלו מהאלבומים הקודמים. בדצמבר 2006, רשות השידור הטורקית TRT בחרה בו כנציג של טורקיה בתחרות האירוויזיון 2007 שהתקיימה במאי בהלסינקי, בה הוא זכה במקום הרביעי עם השיר "Shake it up Shekerim".

## חברי להקתו
* קנאן דואולו (זמר ראשי)
* טשין אנרסוי (גיטרה אלקטרונית)
* המי ברטוץ' (גיטרה בס)
* אריק סאזר (קלידים)
* אוזן דואלו (קלידים)
* מורט יאתר (תופים)
* אידין קארבולט (כלי הקשה)
* מורט יאתר (זמר רקע, גיטרה)

## קישורים חיצוניים

* 

קטגוריה:זמרים טורקים
קטגוריה:זמרי פופ טורקים
קטגוריה:משתתפי אירוויזיון 2007
קטגוריה:נציגי טורקיה באירוויזיון
קטגוריה:טורקים שנולדו ב-1974
המנון ירדן

**ההמנון המלכותי הירדני** (בערבית: **السلام الملكي الأردني**) הוא **[[המנון לאומי|ההמנון הלאומי]] של [[ירדן]]**. מילות ההמנון נכתבו על ידי עבד אל-מונעם א-רפאעי והלחן נכתב על ידי עבד אל-קאדר א-טאניר, אך במקור הגרסה הראשונה של ההמנון הייתה קצרה ביותר וכללה רק את הפסקה הראשונה. כיום ההמנון ארוך יותר וכולל מספר פסקאות. ההמנון אומץ בשנת 1946.

## מילים

## מדיה

## ראו גם

## קישורים חיצוניים

* הגרסה המלאה של ההמנון הלאומי של ירדן, המבוצעת על ידי להקה צבאית עם מקהלה מעורבת בשנות השמונים המוקדמות
* גרסה אינסטרומנטלית של ההמנון לשמיעה
* Himnuszok - גרסה קולית של ההמנון. השיר מבוצע על ידי להקה צבאית. הגרסה המלאה מנוגנת רק בעת אירועים מיוחדים כגון יום ההולדת של המלך.

## הערות שוליים

ירדן
קטגוריה:ירדן: סמלים לאומיים
פירמידה קטומה

250px|ממוזער|שמאל|שרטוט פירמידה קטומה

קטגוריה:פירמידות (גאומטריה)
נגה אשד

**נגה אשד** (לבית וסרמן; נולדה ב-13 באפריל 1951) היא זמרת, מנחה שירת-רבים ויוצרת ישראלית.

## ביוגרפיה

נולדה ב-1951 בשכונת ביצרון בתל אביב. גדלה בבית מוזיקלי וספגה הן שירי זמר שהיו פופולריים בארץ בעשורים הראשונים של המאה ה-20, והן שירים מסורתיים ופיוטי חזנות.

החלה לשיר במסגרות שונות כבר בגיל בית ספר יסודי, בין היתר במקהלת ילדים של תיאטרון "בימות" בניצוחו של זיקו גרציאני.

בתקופת התיכון התחנכה במוסד החינוכי "חוף השרון" ביקום והשתייכה לקיבוץ נחשונים. בתקופה זו טופחה כזמרת מתחילה בידי איש המוזיקה והמקהלות הנרי קלאוזנר, וכן למדה לנגן בגיטרה, הכלי העיקרי המלווה אותה מאז.

### פעילות בתחום הזמר העברי
את שירותה הצבאי עשתה כחברה בצוות הווי של הנח"ל (1969–1971), בתוכניות "חופשה דמיונית"
(שמתוכה הלהיט "חופים") ו"כל שהיה בינינו". תפקידי הסולו המפורסמים שלה: הביצוע המקורי של השיר "יש פרחים" שכתב נתן יונתן והלחין מוני אמריליו, וכן בשיר "רוח אביב" שכתב יחיאל מוהר והלחין משה וילנסקי.

אחרי שירותה הייתה חברה בהרכב בנות חוה, לצד תמר אשל ועידית חיים-הרפז ובניהולה של ציפי פליישר.
בפסטיבל הזמר והפזמון 1973 השתתף ההרכב כלהקת ליווי של שלמה ארצי ("שיר בבוקר בבוקר"), גידי גוב ("יעלה ויבוא") ועדנה לב ("את ואני נולדנו בתש"ח").

בשנת 1987 התמודדה אשד כזמרת סולנית בפסטיבל הזמר והפזמון בערד עם השיר "פתח בית הבד" שהלחינה למילים של המשוררת ריקי דסקל.

מ-1989 ועד 2014 – עסקה בהוראת הזמר העברי באולפני העברית בגוש-דן.

מ-1997 ועד היום מנחה חוג זמר, המהווה מפעל חשוב לשימור הזמר העברי. החוג פתוח לציבור ופועל כיום בבית הורים "ויצו" (דוד המלך 40, תל אביב).

ב-2007 הצטרפה בהתנדבות למפעל זמרשת על תקן מנחת אירועי שירת רבים.

### פעילות בתחום התיאטרון
בשנות ה-80 שלחה ידה בתיאטרון במסגרות שונות, השתתפה מספר פעמים בפסטיבל עכו בהצגות שזכו בפרסים שונים:
* 1981 – הלחנה, משחק ונגינה בהצגה "אשה מן האדמה", שזכתה בפרס השני ובציון לשבח על המוזיקה של אשד.
* 1986 – כתיבה (בשיתוף ענולה שמיר), הלחנה, משחק ונגינה במחזה "עור", שזיכה בפרס השחקנית המצטיינת את רובי פורת-שובל.
* 1989– כתיבה (בשיתוף ענולה שמיר), הלחנה ונגינה בהצגה "מה אתה זוכר, יונתן יונתן", שזכתה בפרס הפסטיבל על משחקה של אורנה כץ.

בשנת 2000 השתתפה כמבצעת וכמלחינה במופע "ספר הזיכרונות של בטני", המבוסס על שירי הספר בעל אותו השם מאת ריקי דסקל (משתתפות נוספות: מיכל גולדברג, ריקי דסקל, מלכה מרין).

משנת 2009 משתתפת במופע התיאטרון שש נפשות, שבע ברכות עם מיכל גולדברג אייל.

ב-1998 פרסמה את ספר הפרוזה "מזון מלכות" (ספריית הפועלים).

## קישורים חיצוניים

* נגה אשד ביוטיוב
* שש נפשות שבע ברכות ביוטיוב

קטגוריה:שירה בציבור בישראל
קטגוריה:זמרות ישראליות
קטגוריה:זמרים ישראלים
קטגוריה:בוגרות בית החינוך המשותף חוף השרון
קטגוריה:בוגרי בית החינוך המשותף חוף השרון
קטגוריה:חברות צוות הווי הנח"ל
קטגוריה:חברי צוות הווי הנח"ל
קטגוריה:משתתפות פסטיבל הזמר והפזמון
קטגוריה:ישראליות שנולדו ב-1951
קטגוריה:ישראלים שנולדו ב-1951
Zoo ארץ zoo?

**zoo ארץ zoo?** ("זו ארץ זו?") הוא ספר הומור וסאטירה מאת ב. מיכאל, חנוך מרמרי, קובי ניב, אפרים סידון, דודו גבע ודיק קודור. הספר יצא לאור בשנת 1975 בהוצאת "א.ל". בשנות ה-80 יצאה לאור מהדורה חדשה (זהה כמעט לגמרי לקודמת) של הספר בהוצאת "דומינו". אחד ההבדלים: במהדורה השנייה (עמוד 233) הוחלפה הקריקטורה של שר האוצר יהושע רבינוביץ' בזו של יורם ארידור. בשנת 2016 יצאה מהדורה מחודשת זהה לזו שיצאה בשנות ה-80.

ראשיתו של הספר במדור ההומור "ZOO הארץ" שהופיע בשנים 1973–1976 בשבועון "העולם הזה". כותבי המדור, שכינו עצמם בספר "סחב"ק" על שם ראשי התיבות של שמותיהם, כתבו קודם לכן מדור סאטירי בעיתון הסטודנטים "פי האתון" ואחר כך כתבו לתוכנית הטלוויזיה "ניקוי ראש". בנוסף כתבו את ההצגות הקברטיות "איך אנחנו נראים" (1972) ו"המלחמה האחרונה" (1974).

הספר נושא ברובו מסרים בעלי השקפת עולם שמאלנית. ריבוי הכותבים, והעובדה שהחומרים לספר נאספו במשך שנים יצרו ספר מגוון, בו כל כמה עמודים (או אף באותו עמוד עצמו) משתנה הסגנון והנושא.

מבחינה סאטירית הספר נוטל דגמים קבועים מההווי הפובליציסטי והספרותי של ישראל בשנות ה-70 של המאה ה-20 ומגחיך אותם. כך ניתן למצוא סאטירות על סיפורי אפרים קישון, על עיתוני אותה התקופה, ועל ספרי הילדים "מקראות". כמו כן הספר עוסק רבות במין פרוורטי יותר או פחות. בנוסף, יש בספר אמרות ופתגמים ש"הותאמו" לרוח הזמן או לרוח הסגנון. הספר מלווה איורים וקריקטורות, פרי עטם ומכחולם של דודו גבע ודיק קודור.

## על הבמות
ב-1981 הפיקה חברת טדי יזמות והפקות קומדיה סטירית המבוססת על הספר. במופע השתתפו דודו ירדני (בעל חברת ההפקה), רותי הולצמן ודובי גל.

## קישורים חיצוניים
* 
* 
* זו ארץ זו? על הספר וקטעים מתוכו. כולל כל ההגדה לפסח., קובי ניב. ספרים. מאמרים. ודברים אחרים

## הערות שוליים

קטגוריה:ספרים ישראליים
קטגוריה:ספרים בעברית
קטגוריה:ספרי סאטירה
קטגוריה:דודו גבע
קטגוריה:ספרי 1975
קטגוריה:העולם הזה
ברז

[ממוזער|250px|מגוון ברזים בתצוגה ב[יפן]]
ממוזער|קריינות של המילה "ברז" בעברית
ממוזער|250px|שורת ברזים בכיור ציבורי של בית ספר יסודי ביפן

**ברז** הוא שסתום הנועד לווסת את זרימתו החוצה של חומר- לרוב נוזל, אם כי קיימים גם ברזים לגזים ולמוצקים.

## סוגי ברזים

המונח ברז נכון לשימוש כאשר מדובר בברזי הכיור הנפוצים בבתים. "ברז" בתוך צנרות ומערכות שונות ואחרות קרוי "מגוף".

קיימים סוגי ברזים שונים בהתאם לסוג החומר המיועד לזרום בהם, וכן בהתאם לטמפרטורה והלחץ בהם הם מיועדים לעמוד. חלק מהברזים מונעים על ידי לחץ בלבד. ברזים אלה משמשים בדרך כלל לצורכי בטיחות, למשל במנועי קיטור ובטמפרטורות גבוהות. הברזים מחולקים לשתי קבוצות עיקריות:

### ברזי בקרה
[ממוזער|שמאל|250px|[ברז שער המיועד למים חמים בקוטר 22 מ"מ]]
ברזי בקרה הם ברזים בעלי שני מצבים (פתוח או סגור). ברז פרפר וברז כדורי הם בין הברזים מסוג זה.
***ברז פרפר** - ברז זה בנוי מצינור ובתוכו  בקוטר הציר המחוברת לידית שליטה. הכוחות המכניים הדרושים להפעלת ברז זה נדרשים להתגבר על הלחץ הזורם המופעל על המדף וכן על החיכוך בין חלקיו השונים. ברז זה עמיד בלחצים גבוהים. כאשר הברז פתוח לגמרי נפילת הלחץ קטנה ביותר ויש פחות הפרעה לחומר הזורם.
***ברז כדורי** - ברז זה בנוי מכדור עם קדח בקוטר הכדור. הכדור מסתובב ובהתאם לחור יש זרימה. הכוחות הדרושים להפעלת ברז זה קטנים יחסית מפני שהמומנט הדרוש לסיבוב הכדור על צירו חייב להתגבר רק על חיכוך הציר באוטמים של הכדור. האוטמים מונעים נזילה סביב הכדור. ירידת הלחץ תלויה בקוטר הקדח אך בדרך כלל בפתיחה מלאה היא קטנה.

### ברזי ויסות
ממוזער|טקסט=שימוש אופייני בברז מחט: בקרה מדויקת על כמות הדלק המוזרקת לצילינדר במנועי בנזין ודיזל|שימוש אופייני בברז מחט: בקרה מדויקת על כמות הדלק המוזרקת לצילינדר במנועי בנזין ודיזל
בברזי ויסות ניתן לשלוט על עוצמת הזרימה על ידי הצרה או הרחבה של פתח מעבר הזורם. עם ברזי הוויסות נמנים:
***ברז מחט** מאפשר בקרה מדויקת מאוד של הזרימה. הברז מורכב ממחט קונית בעלת הברגה ארוכה יחסית (כלומר, סיבובים רבים של הברז בין מצב סגור לגמרי לפתוח לגמרי) שמתברגת לתוך קונוס.**יתרונות**: שליטה מדויקת מאוד בזרימה, ועל כן משמש במערכות גז, קיטור, ואספקת דלק בהן נדרש איזון עדין ומדויק של ספיקת הגז. **חסרונות**: לא ניתן לשימוש עם נוזל או גז מעורבים בחלקיקים מוצקים. מוגבל ללחצים נמוכים. למעט מצב פתוח לגמרי יש אובדן ספיקה ניכר במעבר בברז.
***ברז דיאפרגמה** - ברז זה מורכב מדיאפרגמת גומי המחוברת לידית חיצונית. כאשר הדיאפרגמה נמצאת למטה היא חוסמת את הזרימה. נהוג להשתמש בברז זה עבור נוזלים המכילים מוצקים. ברז מסוג זה מוגבל ללחץ של 50PSI וסובל מבלאי גבוה.
***ברז גלוב** - ברז זה מורכב מבוכנה בעלת מגוון מצבים בטווח מוגבל: למעלה ואז הברז פתוח, למטה ואז הברז סגור, וכל מצב שביניהם. גורם להפסד עומד גדול יחסית עקב הטיית כיוון הזרימה בתוך הברז. ביציאתו מהברז, הזורם חוזר למצבו הקודם. עמיד בלחצים גבוהים ולכן משתמשים בו לגזים.
* **ברז שער** - ברז זה מורכב מדסקת שער שתנועתה בניצב לזורם (ולכן תנועתה לא מושפעת מלחץ הזורם). הדסקה יכולה לנוע ממצב פתוח מלא למצב סגור וההפסד לחצים שלה הוא קטן יחסית במצבים של פתוח-מלא או סגור-מלא, בכל אחד מהמיקומים באמצע, הדסקה גורמת למערבולות ולכן להפסדי לחצי זרימה.

## ראו גם
* אינטרפוץ

## קישורים חיצוניים

* 

קטגוריה:שרברבות
קטגוריה:השקיה
קטגוריה:שסתומים
*
Apple II

שמאל|ממוזער|250px|Apple II
**Apple II** (נכתב לעיתים **][ Apple** או **// Apple**) הוא המחשב האישי הפופולרי הראשון שיצרה חברת אפל מחשבים. הוא נחשב למחשב האישי הראשון בעולם שיוצר בייצור המוני. הוא יוצר על ידי סטיב ווזניאק. המחשב הוא שדרוג ישיר של Apple I, שיוצר בייצור מוגבל עבור חובבי אלקטרוניקה. Apple I היה בעל מספר תכונות חלוציות שפותחו ב-Apple II והן אלו שעשו אותו להצלחה מסחרית.

ממוזער|Apple II הוא המחשב האישי הפופולרי הראשון שיצרה חברת אפל

Apple II הוכרז ב-West Coast Computer Fair באפריל 1977 והיה לאחד המחשבים המוקדמים והמצליחים ביותר. השיפור העיקרי בדגם זה היה ממשק טלוויזיה מעודכן, שכלל את התצוגה בזיכרון ואפשר לא רק תצוגה של מלל פשוט אלא גם גרפיקה ומאוחר יותר צבע. סטיב ג'ובס דחף לעיצוב המארז והמקלדת, על בסיס הרעיון שהמחשב צריך להיות שלם ומוכן להפעלה ישר מתוך הקופסה – רעיון שהיה זר וחדש לחלוטין לעולם המחשבים של התקופה. 

בסוף שנות השבעים ובתחילת שנות השמונים נמכרו תואמי אפל לא פחות משנמכרו מחשבי אפל מקוריים. אפל תבעה את היצרנים של תואמי אפל והוציאה רבים מהם מהשוק. עקב היעלמותם של מספר יצרנים גדולים, עלה מחיר המחשבים ובעקבות זאת הפכו תואמי IBM שהיו זולים ממחשבי אפל מקוריים לסטנדרט החדש של השוק.

ההצלחה של Apple II סייעה ביד אפל להגיע להנפקה לציבור בשנת 1980, והפכה את מנהלי החברה ורבים מעובדיה הראשונים לעשירים.

בשנות השמונים והתשעים היווה המחשב את הסטנדרט לבתי הספר האמריקאיים, וניתן למצוא אותו אף היום במספר מצומצם של כיתות. בנוסף שימש המחשב אנשי עסקים ומשפחות לאחר פרסום גרסה של הגיליון האלקטרוני, VisiCalc, שתמך תחילה רק במחשבי Apple II.

## פרטים טכניים
המחשב התבסס על מעבד 8 ביט מסוג MOS6502 בתדר 1 MHz. לדגמים השונים היה גודל זיכרון משתנה, כאשר במקסימום המחשב הגיע ל-48K. המחשב הגיע עם שפת התכנות BASIC צרובה בתוך ה-ROM שלו. ניתן היה לחבר לו כונני דיסקטים בגודל ¼5 אינץ' בקיבולת של 160K. ניתן היה לעשות שימוש בשני צדי הדיסקט על ידי הפיכתו. על מנת להשתמש בדיסקט היה צורך להעלות ממנו מערכת הפעלה. מערכת ההפעלה הייתה בסיסית ביותר ואפשרה רק להסתכל בתוכן של דיסקט ולהריץ ממנו תוכניות. על מנת להעתיק קבצים היה צורך להעלות תוכנית חיצונית. מערכת ההפעלה המתקדמת ביותר הייתה Dos 3.3.

## סדרת מחשבי Apple II

בנוסף למחשב Apple II שתואר לעיל, השם Apple II מתייחס ל**סדרה** של דגמי מחשבים אשר נוצרו ושווקו בעקבותיו והיו מבוססים על ארכיטקטורת חומרה דומה. עם הבולטים שבהם נמנים Apple IIe הפופולרי, Apple IIc הקומפקטי ו-Apple IIGS שהצטיין ביכולותיו בתחום הגרפיקה והצליל.

הדגם המקורי, Apple II,  שודרג עם מספר שינויים קטן יחסית והושק בשנות ה-90 של המאה ה-20. עד שנת 1993, שבה הפסיקו לייצר את המחשב, יוצרו 5–6 מיליון יחידות (כולל כ-1.25 מיליון יחידות של דגם Apple IIgs).

## ראו גם
* קומודור 64
* IBM PC
* מיקרו-מחשב

## קישורים חיצוניים

## הערות שוליים

קטגוריה:מחשבים אישיים
קטגוריה:מכשירי חברת אפל
קטגוריה:מכשירים שהושקו ב-1977
רמי דואני

**רמי דואני** (נולד ב-24 במאי 1987) הוא כדורגלן ישראלי ששיחק בעמדת הבלם.

## קריירה
דואני החל את הקריירה במחלקת הנוער של הפועל תל אביב, ובעונת 2006/2007 עלה לסגל הקבוצה הבוגרת של המועדון, וכבר במהלך הקיץ שותף במשחקי גביע הטוטו של הקבוצה. במהלך העונה הפגינו שחקני ההגנה של הפועל תל אביב רמת משחק לא יציבה. כתוצאה מכך, החליט צוות האימון של הקבוצה לצרף לסגל באופן קבוע את דואני ואת המגן דני בונדר, כמו גם את הקשר ביברס נאתכו. ב-30 בדצמבר 2006 ערך דואני את הופעת הבכורה שלו בליגת העל, כשנכנס כמחליף בניצחון 4–3 על הכח עמידר רמת גן. פחות מחודש לאחר מכן כבר פתח בהרכב לראשונה, בניצחון 2–0 על הפועל פתח תקווה, ולאחר מכן תפס מקום קבוע בהרכב הקבוצה. באותה עונה ערך דואני 30 הופעות במדי הפועל תל אביב בכל המסגרות (מתוכן 3 במסגרת גביע אופ"א), וכבש 2 שערים - הראשון בתיקו 1–1 מול הפועל כפר סבא, והשני בניצחון 3–0 בדרבי מול מכבי תל אביב במחזור הסיום של העונה. דואני פתח בהרכב הקבוצה בכל משחקי גביע המדינה בעונה זו, ובסיומה זכה עם הקבוצה בגביע לאחר ניצחון על הפועל אשקלון במשחק הגמר.

בעונת 2007/2008 שמר דואני על מקומו בהרכב הקבוצה, אך כבר בתחילת העונה התדרדרה הקבוצה לתחתית הטבלה, ולאחר הגעתו של המאמן אלי גוטמן איבד דואני את מקומו לטובת אלין טופוזאקוב, ובהמשך העונה שותף בעיקר כמחליף. בעונת 2008/2009 הושאל דואני לקבוצת הפועל כפר סבא מהליגה הלאומית, ובמדיה רשם 12 הופעות בכל המסגרות, וכבש שער אחד, מול מכבי אחי נצרת.

בעונת 2009/2010 חזר דואני לסגל הפועל תל אביב, אך לא קיבל דקות משחק מלבד שלושה משחקים בגביע הטוטו, ובחלון ההעברות של חודש ינואר 2010 הושאל למכבי אחי נצרת שנאבקה על ההישרדות בתחתית ליגת העל, אך לא הצליח לסייע לה להינצל מירידה לליגה הלאומית.

בעונת 2010/2011 חזר דואני להתאמן עם הפועל תל אביב, אך לא נכלל בסגל הקבוצה. במהלך העונה שותף דואני במשחק דרבי מול מכבי תל אביב בגביע הטוטו, מכיוון שהקבוצה התייצבה למשחק עם שחקני נוער ומחליפים. דואני כבש את השער הראשון במשחק שהסתיים בתיקו 3–3, אך לאחר מכן התברר שהוא שותף שלא כחוק, מכיוון שלא היה רשום בסגל הקבוצה בהתאחדות, ועל הפועל תל אביב נגזר הפסד טכני. בהמשך העונה נפצע דואני במהלך אימון ולא חזר לשחק עד תום העונה.

לקראת עונת 2011/2012 חזר דואני בהדרגה לאימונים מלאים והתאושש מהפציעה, ובחלון ההעברות של חודש ינואר 2012 שוחרר מהפועל תל אביב וחתם בהפועל פתח תקווה. דואני פתח בהרכב הקבוצה לראשונה במשחק מול הפועל חיפה, אך ארבעה ימים מאוחר יותר נפצע כבר בתחילת משחק גביע המדינה מול מ.ס. אשדוד. דואני לא שיחק בהמשך עונה זו, ובסופה שוחרר מהמועדון ולא חזר לשחק כדורגל מקצועני.

### נבחרת צעירה
לזכותו של דואני 20 הופעות בנבחרת הנוער של ישראל, במדיה כבש 3 שערים. בנבחרת הצעירה של ישראל הופיע דואני לראשונה ב-10 בינואר 2007, במשחק נגד הנבחרת הצעירה של קפריסין. דואני היה שותף להופעותיה של הנבחרת הצעירה ביורו 2007 לנבחרות צעירות, ובסך הכל רשם 9 הופעות במדי הנבחרת הצעירה.

## קישורים חיצוניים

* עמוד השחקן באתר ההתאחדות לכדורגל בישראל
* 

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני הפועל תל אביב
קטגוריה:כדורגלני הפועל כפר סבא
קטגוריה:כדורגלני מכבי אחי נצרת
קטגוריה:כדורגלני הפועל פתח תקווה
קטגוריה:חדרה: כדורגלנים
קטגוריה:ישראלים שנולדו ב-1987
Apple I

טקסט=אפל -1|ממוזער|226x226 פיקסלים|Apple I
**Apple I** (ידוע גם כ-Apple-1) הוא אחד המחשבים האישיים המוקדמים ביותר בעולם. הוא יוצר על ידי חברת אפל ב-1976.

המכשיר עוצב ונבנה על ידי סטיב ווזניאק בחנייה המקורה של משפחתו של סטיב ג'ובס, חברו ושותפו של ווזניאק. ג'ובס הגה את הרעיון למכור את המחשב לציבור הרחב. ה-Apple I היה המחשב הראשון שיוצר על ידי חברת אפל, ולצורך מימון ייצורו, ג'ובס מכר את המכונית שהייתה ברשותו. המכשיר הוצג לראשונה באפריל 1976 בכנס בקליפורניה, ונמכר החל מיולי 1976 במחיר של 666.66 דולר אמריקאי.

בסה"כ יוצרו 200 יחידות של Apple I ונכון ל-2008 ידוע על כ-40 עד 50 יחידות שעדיין קיימות. בשנת 2013 נמכרה יחידה כזאת בכ-670 אלף דולר במכירה פומבית שנערכה בגרמניה. ב-2015 נמצא מחשב נוסף לאחר שהושלך למחזור.

המחשב עורר עניין אצל חובבי אלקטרוניקה בזכות פשטות הרכבתו, המעגל החשמלי שלו כלל רק 60 שבבים. אולם כדי ליצור מחשב שלם היה צורך בהרכבת המארז, המקלדת ומקור אנרגיה.

## ראו גם
* Apple II
* IBM PC

## קישורים חיצוניים

## הערות שוליים

קטגוריה:מחשבים חלוציים
קטגוריה:מכשירי חברת אפל
קטגוריה:מכשירים שהושקו ב-1976
ידידיה אדמון

[250px|ממוזער|שמאל|[לוחית זיכרון על ביתו של ידידיה אדמון ברח' מהר"ל 6 בתל אביב]]
**ידידיה אדמון** (**גורוכוב**) (5 בדצמבר 1894 – 7 באפריל 1982) היה מלחין ישראלי, ממניחי היסודות של הזמר העברי בראשית המאה ה-20, תוך שילוב אלמנטים אירופיים וחסידיים לצד אלמנטים ערביים. חיבר שירים רבים, ובהם עשרות שירי חגים, שנקלטו בקרב היישוב.
חתן פרס ישראל למוזיקה לשנת תשל"ד-1974.

## ביוגרפיה
נולד בשנת 1894 ביקטרינוסלב שבאימפריה הרוסית (כיום באוקראינה), עלה לארץ ישראל בשנת 1906. למד במחזור הראשון של בית המדרש למורים בהנהלת דוד ילין. שר במקהלה של אברהם צבי אידלסון. עם פרוץ מלחמת העולם הראשונה עבר עם משפחתו למצרים, שם התגייס לצבא הבריטי.

חזר לארץ בשנת 1919 והתחיל לעבוד בממשלת המנדט כמנהל חשבונות בכיר.
בשנת 1923 נסע לארצות הברית בשאיפה לפתח קריירת שירה. על כך הוא כותב באוטוביוגרפיה שלו:

בשנת 1926 חזר לארץ. אדמון חיבר את המוזיקה למחזה "אסתר המלכה" של קדיש יהודה סילמן, מתוכו השיר "שושנת יעקב צהלה ושמחה" שהפך לשיר עם, ומושר עד היום, בעיקר בפורים.

ידידיה אדמון היה פעיל מאוד בנושא זכויות היוצרים ומעמדם, והיה ממנסחי התקנון הראשון של אקו"ם, ובשנת 1946 אף נבחר ליו"ר אקו"ם, תפקיד בו כיהן עד שנת 1958.

אשתו הראשונה של ידידיה אדמון-גורוכוב הייתה חנה גורוכוב אדמון, להם נולדו שלושה ילדים. אשתו השנייה הייתה הפסנתרנית והמורה הנודעת לפסנתר אמה גורוכוב, להם נולדה ילדה אחת. אשתו השלישית הייתה אסתר אדמון, זמרת אופרה ומורה לפיתוח קול.

בשנת 1974 זכה ידידיה אדמון (גורוכוב) בפרס ישראל על מפעל חייו: תרומתו לזמר ולתרבות בארץ ישראל.

נפטר באביב 1982.
נקבר בבית עלמין הדרום.

על שמו נקרא רחוב בבאר שבע ובתל אביב (ברמת אביב).

## בין שיריו
"הביתה" ("ממזרח ומִים ומכל האפסיים"), למילותיו של אהרן אשמן, "שדמתי", "עץ הרימון", "גמל גמלי", "כך הולכים השותלים", "שושנת יעקב", "על גבע רם על ראש התל" (גרסה עברית שכתב לוין קיפניס ל"חד גדיא"), "הא לחמא עניא", "בצאת ישראל", "שמחה רבה", "הנה מה טוב", "וחג שבועות תעשה לך", "סלינו על כתפינו", "מי זה הדליק", "איל בן קרניים", "הפלא ופלא" ("ומשה הכה על צור"), "אליעזר ורבקה" ("נערה טובה יפת עיניים").

## לקריאה נוספת
* רחל בר-דוד, "שירי הזמר של ידידיה אדמון-גורוכוב (1894–1982)", **"הארכיון למוזיקה ישראלית: תיעוד ומחקר**, 3 (1990).
* חוברת האוסף משירי אדמון, בעריכת נחצ'ה היימן
* 

* Y. Gorochov, ‘Some Aspects of Palestinian Music’, The Jewish Music Forum, 9 (1948), p. 18


## קישורים חיצוניים

* 
* 
* ידידיה אדמון באסופת "מלחיני משוררים ישראלים" בעריכת דודו אלהרר, האתר של נילי דגן
* 

## הערות שוליים

קטגוריה:מלחינים ישראלים
קטגוריה:זוכי פרס ישראל למוזיקה
קטגוריה:זוכי פרס ישראל לשנת 1974
קטגוריה:ישראלים ילידי האימפריה הרוסית
קטגוריה:אנשי העלייה השנייה
קטגוריה:יהודים בצבא הבריטי במלחמת העולם הראשונה
קטגוריה:ראשי אקו"ם
קטגוריה:אישים הקבורים בבית העלמין הדרום
קטגוריה:ישראלים שנולדו ב-1894
קטגוריה:ישראלים שנפטרו ב-1982
חוברה צפון-אפריקאית

ממוזער|חוברה צפון-אפריקאית
ממוזער| ''Chlamydotis undulata''
**חוברה צפון-אפריקאית** (שם מדעי: *Chlamydotis undulata*) היא מין של עוף גדול ממשפחת החובתיים החי בצפון אפריקה והיא קרובתה של המין חוברה מדברית המצויה בישראל.

## מאפיינים
אורך גופה של החוברה הוא 60 ס"מ, ומוטת כנפיה היא 140 ס"מ. גבה של החוברה חום בהיר, בטנה לבנה ולצידי צווארה נמתח פס שחור. במעוף, ניתן להבחין באזורים שחורים וחומים על נוצות הכנף. הזכר והנקבה דומים אך הנקבה קטנה במעט וגבה אפור. לזכר ציצת ראש מפוארת, הזוכה לבלטה בתקופת החיזור. לחוברה אין קול (היא אילמת). לכל זכר טריטוריה מוגדרת, המתפרשת על פני קילומטרים רחבים.

מנהגי החיזור של החוברה מפותחים ובאביב יוצאים הזכרים בריקוד כלולות מיוחד, שבו הם רצים מרחקים ארוכים תוך שהם מתופפים ברגליהם, מניפים ראשם לאחור ומנפחים את נוצות החזה. אורחותיה של החוברה אינם ידועים לחלוטין.

החוברות אינן בררניות במזונן והוא כולל זרעים, חרקים וגם חולייתנים קטנים.

## תפוצה
החוברה המדברית מקננת בצפון אפריקה ובאיים הקנריים. החוברה מעדיפה סביבה מדברית או חולית צחיחה בה היא מוסווית היטב בסביבתה.

## קישורים חיצוניים

* 
* ד"ר דפנה לביא, איזה צרות יש לחוברה?, טבע וארץ
* 

## הערות שוליים

קטגוריה:טקסונים שתוארו בידי ניקולאוס יוזף פון-ז'אקווין
קטגוריה:בעלי חיים שתוארו ב-1784
קטגוריה:חובתיים
קטגוריה:מרוקו: עופות
קטגוריה:הסהרה: בעלי חיים
קטגוריה:אלג'יריה: עופות
שריר הסוליה

**שריר הסוליה** (TA: Musculus soleus) הוא שריר רחב ושטוח הנמצא בחלקה האחורי של השוק. שמו ניתן לו בזכות הדמיון בצורתו לדג הסולית השטוח. יש המסווגים את שריר הסוליה ביחד עם שריר הסובך כשריר יחיד בשם שריר הסובך השלש ראשי.

שריר הסוליה הוא כופף כפי עיקרי של הקרסול הפועל בעת פעולות כגון הליכה ועמידה. הרכב השריר העשיר בסיבי שריר איטיים מאפשר לשריר לתפקד כמייצב של הקרסול, המונע נפילה קדימה. לשריר תפקיד נוסף ומשמעותי במערכת ההחזר הוורידי, שכן כיווציו פועלים כמשאבת שריר ומניעים דם ורידי מחלקם התחתון של הרגליים לכיוון הלב.

## תיאור
שריר הסוליה ממוקם במדור האחורי השטחי של השוק.

תחילתו של השריר בחלקו האחורי של ראש השוקית, בחלקו האחורי של הרבע העליון של גוף השוקית, בקו הסוליה ובגבול התיכון של השוקה.

חלקו התחתון של השריר נאחז בעצם העקב דרך גיד אכילס.

## עצבוב
שריר הסוליה מעוצבב על ידי שורשי העצב של העצה הראשון והשני (S1, S2) דרך **[[עצב השוקה]]**.

## תמונות נוספות

קובץ:Gray259 he.png|עצמות השוק הימנית במבט אחורי. מסומנים באדום אזורי אחז של שרירים.
קובץ:Gray1239.heb.PNG|אנטומיה טופוגרפית של גפה תחתונה


## ראו גם
* אנטומיה – מונחים

## קישורים חיצוניים

* 

קטגוריה:שרירי הגפיים התחתונות
המילים השכיחות ביותר באנגלית

**המילים השכיחות ביותר באנגלית** הן המילים שמספר המופעים של כל אחת מהן, בפיהם של דוברי אנגלית ובכתביהם של כותבי אנגלית, הוא הרב ביותר. מגבלות טכנולוגיות עדיין אינן מאפשרות לגלות מילים אלה על סמך **כל** הטקסטים שנאמרים או נכתבים באנגלית, אך הגידול המתמיד בהיקף הטקסטים הנגישים למחשב, באינטרנט ומחוצה לו, מאפשר הגדלה מתמדת של המדגם הנבדק.

רשימת המילים השכיחות מלמדת על מאפייני השפה, ויש בה תועלת גם בפענוח של מסרים מוצפנים ארוכים יחסית, שביחס אליהם ניתן לשער שהתפלגות המילים בהם דומה להתפלגותן הכללית בשפה.

__תוכן__

רשימת המילים השכיחות ביותר באנגלית המוצגת להלן מבוססת על ניתוח של הקובץ האנגלי של אוקספורד של יותר ממיליארד מילים, המייצגות מחקר אחד שנערך על ידי אוקספורד אונליין, הקשור עם המילון האנגלי של אוקספורד. מקור זה מכיל טקסטים מכל הסוגים מ"רומנים ספרותיים וכתבי עת של מומחים ועד עיתונים ומגזינים" וכלה ב"'דברי הפרלמנט הבריטי' ועד לשפת חדרי הצ'אט, הדואר האלקטרוני, והבלוגים למיניהם", להוציא מכמה מקורות שמשתמשים בטקסטים ממקורות ספציפיים בלבד. ייתכן שהפריטים הממויינים מייצגים יותר מאשר מילה אחת ממשית; הפריטים הם 'לֶמָה'. לדוגמה - הערך "be" נמצא בטווח האירועים של "is", "was", "be" ו "are".
 המופעים של מאה ה'למה' שלהלן מהווים 50% מכל המילים שבקובץ האנגלי של אוקספורד.

* מקור:

## [[חלקי הדיבר]]

* מקור:

## הערות שוליים

קטגוריה:אנגלית
קטגוריה:מילים
קטגוריה:דירוג